Up-306/01
Datum: 2001-11-27T00:00:00.000+01:00
ecli: ECLI:SI:USRS:2001:Up.306.01
vrsta: posamični akt
zadeva: ustavna pritožba
objavljeno: Neobjavljeno | 27.11.2001
dokument: US21096
akt: Ustavna pritožba A. A. zoper sklep Vrhovnega sodišča I Up 457/99-2 z dne 5. 4. 2001
resitev: zavrženje
izrek: Ustavna pritožba A. A. zoper sklep Vrhovnega sodišča I Up 457/99-2 z dne 5. 4. 2001 se zavrže.
stavek: Ustavna pritožba zoper sklep Vrhovnega sodišča, s katerim je bilo pritožbi pritožnice ugodeno in zadeva vrnjena Upravnemu sodišču v nov postopek, ni dovoljena. Skladno z 51. členom Zakona o Ustavnem sodišču (Uradni list RS, št. 15/94 - v nadaljevanju ZUstS) je ustavno pritožbo namreč dopustno vložiti šele po izčrpanju vseh pravnih sredstev. Ta pogoj v obravnavani zadevi ni izpolnjen, saj je po odločitvi Vrhovnega sodišča zadeva vrnjena v novo odločanje Upravnemu sodišču.
odlocitev: sklep
geslo: Predhodno izčrpanje vseh pravnih sredstev kot procesni pogoj za vložitev ustavne pritožbe.
podlaga: Zakon o Ustavnem sodišču (ZUstS), 51., 2. al. 1. odst. 55. čl.
datum_vloge: 2001-07-12T22:00:00.000Z
datum_odlocitve: 2001-11-26T23:00:00.000Z

# Up-306/01

27. 11. 2001

# S K L E P

Ustavno sodišče je v postopku za preizkus ustavne pritožbe A. A. iz Ž. na seji senata dne 27. novembra 2001

s k l e n i l o:

Ustavna pritožba A. A. zoper sklep Vrhovnega sodišča I Up 457/99-2 z dne 5. 4. 2001 se zavrže.

## O b r a z l o ž i t e v

Pritožnica navaja, da je Vrhovno sodišče z izpodbijanim sklepom ugodilo njeni pritožbi in razveljavilo sodbo Upravnega sodišča, vendar v obrazložitvi sklepa ni potrdilo njenih navedb, da je zemljišče parc. št. 878/3, k. o. Z. nezazidljivo. S tem naj bi dalo nezakonito usmeritev sodišču za odločanje v novem sojenju, saj ni upoštevalo, da 12. člen Odloka o prostorskih ureditvenih pogojih za dopolnilno gradnjo v pretežno realiziranem naselju Trzin - Mlake T - 1 in T - 4 iz leta 1997 dopušča le gradnjo hišnih pritiklin, prizidav in nadzidav, ne pa samostojnih objektov. Pritožnica Ustavnemu sodišču predlaga, naj preizkusi zakonitost izpodbijanega sklepa in zadrži njegovo veljavnost.

Ustavna pritožba zoper sklep Vrhovnega sodišča, s katerim je bilo pritožbi pritožnice ugodeno in zadeva vrnjena Upravnemu sodišču v nov postopek, ni dovoljena. Skladno z 51. členom Zakona o Ustavnem sodišču (Uradni list RS, št. 15/94 - v nadaljevanju ZUstS) je ustavno pritožbo namreč dopustno vložiti šele po izčrpanju vseh pravnih sredstev. Ta pogoj v obravnavani zadevi ni izpolnjen, saj je po odločitvi Vrhovnega sodišča zadeva vrnjena v novo odločanje Upravnemu sodišču. Že iz tega razloga je treba ustavno pritožbo zoper ta sklep zavreči.

Ker je Ustavno sodišče odločilo o ustavni pritožbi, ni posebej odločalo o predlogu za zadržanje.

Senat Ustavnega sodišča je ta sklep sprejel na podlagi druge alinee prvega odstavka 55. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica senata Milojka Modrijan ter člana dr. Janez Čebulj in Lojze Janko.

Milojka Modrijan